

**Правила за медицински контрол**

Правилата за осъществяване на медицински контрол в детска градина „Детска радост“, приложение към Правилник за дейността.

**1.** Медицинското обслужване на децата в ДГ“Детска радост“ и контролът по здравеопазването се осъществяват от медицинска сестра,

**2.** Медицинската сестра осъществяват системно наблюдение и контрол на режима на децата през деня в съответствие с възрастовите особености и физиологични потребности, като контролира изпълнението на санитарно-хигиенните изисквания и обучава помощния персонал за качествено извършване на този вид дейности.
**3.** ЗАДЪЛЖИТЕЛНО и ежедневно при прием на деца извършва сутрешен филтър, след което описва констатациите в съответния журнал. Когато медицинската сестра отсъства на сутрешен прием в групата, филтърът се извършва от учителката, която е първа смяна.
**4.** При постъпване на новоприето дете, да уведомят сестрата и учителя по групи за особености в здравното и психическо състояние на детето – алергии, наследствени заболявания и др. и да представят консултация от съответният специалист за адекватна реакция на медицинската сестра при нужда;
**5.** Прием на дете се отказва при наличие на следните симтоми:
¬ зачервено гърло; висока температура; хрема болки в корема, кашлица;
¬ разстройство, кожни обриви, паразити, инфектирани рани
¬ други външни признаци за разболяване
**6.** Върнато или издадено дете с горепосочените симптоми, трябва да бъде заведено до личния лекар за лечение и повторният прием на детето се извършва само с представяне на медицинска бележка, че е клинично здраво и може да посещава детското заведение.
**7.** Когато през деня детето прояви симптоми на заболяване, медицинската сестра задължително се свързва с родителите. Родителите са длъжни в най-кратък срок да се явят в детската градина, или да осигурят близък, който да се погрижи за детето.
**8.** При заразно заболяване медицинската сестра изолира карантинираните групи и не допуска сливане с други групи.
**9.** Медицинските сестри контролират редовното извеждане на децата на чист въздух най-малко 2 часа на ден. След 10.00ч., при подходящи метеорологични условия, децата се извеждат на двора като се спазват всички изисквания за безопасност.

**10.** Здравеопазването в детската градина се извършва съобразно общ закалителен режим, който е задължителен за изпълнение и се контролира от медицинските сестри.
- Следи се да се извършва ежедневно извеждане при температура на въздуха над 0 градуса, както и да не се извеждат навън при силен вятър и/или дъжд и др.
- Провеждат се здравно-просветна дейност, поддържа се на разположение на родителите табло със здравно-просветни материали, свързани с „Промоция на здравето”.
**11.** Медицинската сестра осъществява системно наблюдение на физическото и нервно-психическото състояние на децата, контролира и оценява физическата им дееспособност.
- При организиране на следобедната почивка се следи всяко дете да ползва само личното си легло и бельо. При събиране /по различни причини/ на групи се следи спалното бельо на външните за групата деца да бъде сменено.
- В зависимост от атмосферните условия и температурата в занималнята, учителката, помощник-възпитателката и медицинската сестра преценяват начина на спане на децата /с чаршаф, одеяло и пижама.
- През летния сезон медицинската сестра изисква от родителите подходящо облекло, съобразено с температурите и задължително – шапка за слънце, при горещо време – джапанки за обливане краката на децата.
**12.** В детската градина не се разрешава внасяне на лекарства. На родителите се забранява да съхраняват в гардеробчетата на децата хапчета, храна или опасни предмети.
**13.** В детското заведение има медицински кабинет с оборудван спешен шкаф с медикаменти за първа долекарска помощ с пряк отговорник медицинската сестра. По изключение медицинската сестра може да дава антипиретици при внезапно повишаване на температура, само след консултация с родител или личния лекар на детето.

**14.** При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца – еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози (ДВ, бр. 40 от 2006 г.).
- При отсъствие на детето от детската градина за повече от 10 дни се представя декларация, че детето не е било в контакт с ОЗЗ.
- При започване на учебната година родителите представят лична здравно-профилактична карта, в която личният лекар отразява здравното състояние на детето и поставените имунизации за изтеклия период.

**15.** Разпространението на заразни заболявания се предотвратява чрез:
¬ поддържане на хигиенния режим в занимални, спални, сервизни помещения
¬ редовно проветряване на помещенията
¬ осигуряване на оптимални стойности на температура и влажност
¬ ежедневна дезинфекция на подове, плотове, повърхности, играчки и други предмети, с които децата са в контакт
¬ изграждане на устойчиви хигиенни навици у децата
**16.** При обявяване на епидемия контролът върху хигиенния режим се засилва, съобразно инструкциите и препоръките на компетентните органи.
**17.** При установяване на остро заразно заболяване, родителите следва незабавно да уведомят персонала в групата.
**18.** Хигиената в детската градина се поддържа от помощник-възпитателите
- Контролът върху работата на помощния персонал се извършва от директора на детското заведение и медицинската сестра.
- При остри заразни заболявания, карантини и др. отстраняват килими и всички меки играчки и такива, които възпрепятстват засилените мерки за дезинфекция
- Освен при поддържане на високо ниво на хигиена в цялото детско заведение, помощник-възпитателите пряко участват във възпитателния процес, а именно; в моментите на хранене; при изпълнение на поставените цели за възпитаване на здравна култура и навици за самообслужване у децата.
Приложение №3 към Правилника за дейността на детската градина.